จดบันทึกรอบเดือน รู้จักร่างกายตัวเอง
ปกติประจำเดือนของผู้หญิงจะมารอบละประมาณ 2 วันถึง 1 อาทิตย์ แต่โดยเฉลี่ยคือ 4 วัน ก่อนหน้านั้นอาจมี spotting หรือมีเลือดซึมออกมาจางๆ บ้าง แต่นั่นไม่ถือว่าเมนส์มา  ถ้าเป็นวัยรุ่นและสาวๆ วัย 20 กว่า จะมีเมนส์ครั้งละนานๆ กว่าถือว่าปกติ พอเข้าวัย 30 ก็จะเริ่มมีสั้นลง ในขณะที่คนวัย 40 กลางๆ ไปจนถึง 50 กว่าจะมีแค่ไม่กี่วันเท่านั้น  ถ้ารอบเดือนของคุณแตกต่างกันไปในแต่ละเดือน หรือหนักถึงขั้นมีนานเป็น 2 - 3 ปี ควรพบแพทย์ด่วน เพื่อตรวจร่างกายหาความผิดปกติด้านสมดุลของฮอร์โมน นับว่าตั้งแต่วันแรกที่มีเมนส์ ไปจนถึงวันแรกของรอบเดือนครั้งถัดมานั้นห่างกันกี่วัน นั่นแหละคือ cycle length คือรอบเดือนของคุณ ปกติผู้หญิงทั่วไปจะมีเมนส์ทุก 28 วัน แต่ก็ยังถือว่าปกติถ้าอยู่ระหว่าง 25 - 35 วัน จดวันแรกและวันสุดท้ายที่มีเมนส์ไว้ในปฏิทินหรือสมุดบันทุก จะได้กะถูกว่าเดือนหน้าเมนส์จะมาเมื่อไหร่ ปกติผู้หญิงทั่วไปจะมีเมนส์ทุก 28 วัน แต่ถ้าหมั่นจดบันทึกเรื่อยๆ คุณจะเห็นเองว่ารอบเดือนของตัวเองคือประมาณกี่วัน หรืออาจบันทึกรายละเอียดเกี่ยวกับรอบเดือนของคุณไว้ในแอพแทน เช่น MyMonthlyCycles, MyMenstrualCalendar หรือแอพอื่นๆ ในมือถืออย่าง Period Tracker เป็นต้น สมัยนี้เทคโนโลยีทำให้คุณติดตามรอบเดือนของคุณได้สะดวกสบายจากในมือถือกันเลยทีเดียว เช่น ทำเป็น event ใน Google calendar แล้วส่งแจ้งเตือนให้ตัวเองเวลาจะมีเมนส์ครั้งต่อไป แบบนี้ก็บันทึกไว้ในปฏิทินแล้วเปรียบเทียบข้อมูลได้เลย จะได้รู้ระยะห่างของรอบเดือนตัวเอง รวมถึงเตรียมตัวถูกด้วย คุณควรศึกษาไว้ว่าปกติพอใกล้และระหว่างเป็นเมนส์ ผู้หญิงมักมีอาการยังไง อาการที่พบบ่อยก็เช่น   หงุดหงิดง่าย เดี๋ยวดีเดี๋ยวร้าย ปวดหัวบ้าง ปวดท้อง ปวดหน่วงที่ท้องน้อย (ปวดท้องเมนส์) หรือปวดขาและหลัง กินแหลก ชอบกินอาหารบางอย่างหรือบางรสเป็นพิเศษ สิวเห่อ เจ็บคัดในหน้าอก ง่วง เพลีย ปวดหลังหรือไหล่ แต่ละคนก็มีอาการแตกต่างกันไป ให้คุณจดทุกอาการของคุณไว้ทั้งก่อนและระหว่างเป็นเมนส์ ต่อไปจะได้รู้ตัวและเตรียมรับมือทัน เวลาจดให้แบ่งเป็นอาการที่พบ กับระดับความรุนแรงในแต่ละวัน เพราะอาจเป็นสัญญาณบอกโรค โรคที่ส่งผลต่อรอบเดือนก็เช่น   อวัยวะภายในอุ้งเชิงกรานผิดปกติ เช่น เยื่อพรหมจารีไม่เปิด หรือภาวะถุงน้ำรังไข่หลายใบ เป็นต้น   โรคลำไส้แปรปรวน (Irritable bowel syndrome หรือ IBS) โรคตับ โรคเบาหวาน โรคการกินผิดปกติ (Eating disorders) เช่น อะนอเร็กเซีย และบูลิเมีย โรคอ้วน วัณโรค ไม่ว่าจะเมนส์มาถี่เกินไปหรือไม่ค่อยจะมา ก็ควรปรึกษาคุณหมอไว้ก่อน เลือกคุณหมอผู้หญิงก็ได้ถ้าคุณไม่สนิทใจ เพราะนี่เป็นเรื่องละเอียดอ่อนสำหรับบางคน การตรวจร่างกายจะบอกได้เองว่ารอบเดือนของคุณผิดปกติเพราะโรคบางอย่างหรือเปล่า แต่ถ้าโชคดี แค่เปลี่ยนการใช้ชีวิตประจำวัน เช่น ลดน้ำหนัก หรือเปลี่ยนวิธีคุมกำเนิด รอบเดือนของคุณก็อาจกลับมาเป็นปกติได้เอง
ปกติมีเมนส์นานแค่ไหน. นับวัน. จดบันทึกไว้. ใช้แอพ. ใช้ปฏิทินหรือ planner ออนไลน์. อาการของคนเป็นเมนส์. บันทึกอาการของตัวเองไว้. ปรึกษาคุณหมอถ้ารอบเดือนผิดปกติ. รักษาตัวเมื่อรอบเดือนผิดปกติ.
https://www.wikihow.com/Know-when-Your-Period-Is-Coming https://www.wikihow.com/Know-when-Your-Period-Is-Coming
Keeping Track of Your Period Knowing Your Body